Obstarávateľ požaduje, aby v zmluve o dielo boli uvedené tieto zmluvné ustanovenia. Uchádzač je povinný uviesť i termín realizácie.

**ZMLUVA O DIELO**

na zhotovenie stavby:

**Revitalizácia vymedzeného územia lesíka Štrky**

uzatvorená podľa § 536 a nasl. zákona č. 513/1991 Zb. – Obchodného zákonníka

v znení neskorších predpisov

**Čl. I.**

**ZMLUVNÉ STRANY**

**1.1. OBJEDNÁVATEĽ : MESTO TRNAVA**

**Hlavná 1**

**917 71 Trnava**

Zastúpený : JUDr. Peter Bročka, LL.M., primátor mesta

Osoby oprávnené na konanie vo veciach

a) zmluvných : JUDr. Peter Bročka, LL.M.

b) technických : Ing. Dušan Béreš

c) výkonu technického dozoru investora

- stavba : Miroslav Horník

- sadové úpravy a 12 mesačná

starostlivosť o zeleň : bude určený pred podpisom ZoD

d) kontroly zhotovenia Diela

v priebehu realizácie : podľa bodu 1. písm. a), b), c) tohto článku

e) prevzatia Diela : podľa bodu 1. písm. b), c) tohto článku

f) rozhodovania o zmenách a prácach navyše,

ktoré majú za následok zvýšenie

dohodnutej ceny : podľa bodu 1. písm. a), b) tohto článku

Bankové spojenie : Prima banka Slovensko, a.s.

Číslo účtu : SK75 5600 0000 0010 0248 2001

IČO : 00 313 114

DIČ : 2021175728

Číslo telefónu : 033/3236134, 101

E-mail : dusan.beres@trnava.sk

(ďalej texte zmluvy len „Objednávateľ“)

**1.2. ZHOTOVITEĽ :** (pozn.: presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie)

Číslo zápisu v obchodnom registri / živnostenského

listu alebo iného oprávnenia na podnikanie :

Zastúpený :

Osoby oprávnené na konanie vo veciach

a) zmluvných :

b) technických :

c) výkonu funkcie stavbyvedúceho :

Bankové spojenie :

Číslo účtu :

IČO :

DIČ :

Číslo telefónu :

E-mail :

Fax :

(ďalej texte zmluvy len „Zhotoviteľ“)

**Čl. II.**

**PREDMET ZMLUVY**

2.1. Zhotoviteľ sa zaväzuje zhotoviť pre Objednávateľa dielo podľa bodu 2.3 tohto čl. (ďalej len „Dielo”) podľa podmienok dohodnutých v tejto zmluve a v súlade s ustanoveniami a požiadavkami Objednávateľa, uvedenými v súťažných podkladoch zo dňa **06.02.2018**, riadne a včas zhotovené dielo odovzdať objednávateľovi.

2.2. Objednávateľ sa zaväzuje Dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve o dielo (ďalej aj „zmluva“ alebo „ZoD“).

2.3. Predmetom zmluvy je dodávka Diela - stavby: **„Revitalizácia vymedzeného územia lesíka Štrky ".**

Uvedené Dielo bude realizované v rámci projektu „Implementácia udržateľného využitia územia v integrovanom environmentálnom manažmente funkčných mestských oblastí“ (LUMAT CE89), ktorý je spolufinancovaný z Európskeho fondu regionálneho rozvoja v rámci programu INTERREG Stredná Európa 2014 – 2020.

2.4. Rozsah predmetu zákazky je riešený v projektovej dokumentácii – realizačný projekt stavby „Revitalizácia vymedzeného územia Štrky ”, spracovanej projektantmi Ing. Júliou Straňákovou, Ing. Štefanom Matulíkom, Ing. Milanom Chorvatovičom v 08/2017, ktorá je identická s projektovou dokumentáciou predloženou k súťažným podkladom v prílohe.

Stavba je členená na stavebné objekty (SO):

**SO 01 Vodná plocha**

SO 01. 1 Terénne úpravy

SO 01. 2 Úprava vodnej plochy

SO 01. 3 Vŕtaná studňa

SO 01. 4 Odberný objekt

SO 01. 5 Čerpacia šachta

SO 01. 6 Výtlačné potrubie

SO 01. 7 Ukľudňujúca šachta

**SO 02 Areálové úpravy**

SO 02. 1 Sadové úpravy

SO 02. 2 Komunikácie

SO 02. 3 Drobná architektúra

**SO 03 Verejné osvetlenie a NN rozvody**

Súčasťou zákazky sú:

- geodetické zameranie stavby, porealizačné zameranie a geometrický plán (3x), vyhotovené odborne spôsobilým geodetom, v rámci porealizačného zamerania stavby je Zhotoviteľ povinný zamerať všetky stavebné objekty, spevnené plochy, zeleň a terénne úpravy,

- vypracovanie plánu organizácie výstavby (ďalej len „POV“) a histogramu pracovníkov,

- starostlivosť o zeleň počas 12 mesiacov - t.j. počas záručnej doby,

- vypracovanie plánu užívania verejnej práce,

- všetky ostatné súvisiace práce a dodávky.

Práce v zmysle projektovej dokumentácie, ktorá je súčasťou týchto súťažných podkladov a požiadaviek Objednávateľa, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je Zhotoviteľ povinný sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko. Zároveň je Zhotoviteľ povinný dodržať i vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z. z.

2.5. Zhotoviteľ potvrdzuje, že sa v plnom rozsahu oboznámil s rozsahom a povahou Diela, že sú mu známe technické a kvalitatívne podmienky na realizáciu Diela a že disponuje takými kapacitami a odbornými znalosťami, ktoré sú na zhotovenie Diela s odbornou starostlivosťou potrebné.

2.6. V prípade nepredvídateľných okolností, týkajúcich sa prác navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

2.7. Podkladom na uzavretie zmluvy o dielo sú:

1. výzva na predkladanie ponúk k predmetnej zákazke,
2. súťažné podklady zo dňa **06.02**.2018,

c) ostatné podklady uvedené v článku IV, bode 4.6. tejto zmluvy.

**Čl. III.**

**KVALITA PREDMETU DIELA**

3.1. Dielo musí byť zhotovené v zmysle čl. II zmluvy a nesmie mať žiadne vady a nedostatky brániace jeho riadnemu užívaniu.

3.2. Zhotoviteľ sa zaväzuje odovzdať dielo v celku, ak sa v priebehu zhotovovania Diela zmluvné strany nedohodnú na odovzdaní a prevzatí inak.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie Diela týmito dokumentmi:

a) správou o vykonaní prác s prípadným opisom vykonaných zmien a odchýlok od dokumentácie overenej v stavebnom konaní,

b) predložením potvrdeného porealizačného projektu so zakreslením zmien a odchýlok od projektovej dokumentácie – t.j. projektu skutočného vyhotovenia,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, revízne skúšky, protokoly, správy o kvalite konštrukcií a zabudovaných materiáloch, skúšky predpísané projektovou dokumentáciou a i.),

d) zápismi o vykonaných skúškach,

e) kópiami zo stavebného denníka,

f) vyplneným skúšobným a kontrolným plánom, potvrdeným Zhotoviteľom, podľa § 13 zákona 254/1998 Z. z. o verejných prácach v znení neskorších predpisov, s potvrdením o vykonaných skúškach a kontrolách,

g) dokladmi o preukázaní zhody, atestmi, certifikátmi použitých výrobkov a tovarov na zhotovenom diele,

h) potvrdením správcu skládky o prijatí stavebných odpadov, stavebnej sute, prebytočnej zeminy a TKO vo fakturovanom množstve,

i) potvrdením o odstránení vád a nedorobkov (v prípade, ak boli zistené),

j) preberacím protokolom o odovzdaní a prevzatí ukončenej verejnej práce,

k) plánom užívania verejnej práce podľa § 14 zákona č. 254/1998 Z. z. o verejných prácach v znení neskorších predpisov, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby, na ktoré sa vzťahuje záruka, boli prekontrolované 3 mesiace pred uplynutím záručnej doby,

l) porealizačné zameranie vo formáte dgn, (3x tlač, 1x CD nosič) vypracované odborne spôsobilým geodetom (všetky stavebné objekty, siete, zeleň),

m) geometrický plán pre zápis do katastra nehnuteľností (3x) overený Okresným úradom Trnava, katastrálnym odborom,

n) harmonogram starostlivosti o zeleň (najmä trávnik a stromy)

**Bez predmetného dokladovania kvality vykonaných prác má Dielo vady**.

**Čl. IV.**

**CENA DIELA**

4.1. Cena Diela je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov nasledovne.

Cena Diela vo výške .................... eur vrátane DPH, slovom ....................................... eur (bod 4.1.1. tohto článku).

4.1.1. Cena Diela:

|  |  |  |  |
| --- | --- | --- | --- |
| **Revitalizácia vymedzeného územia lesíka Štrky** | Bez DPH eur | 20% DPH eur | S DPH eur |
| **/na dve desatinné miesta/** | | |
| geodetické práce |  |  |  |
| SO 01. 1Terénne úpravy |  |  |  |
| SO 01. 2 Úprava vodnej plochy |  |  |  |
| SO 01. 3 Vŕtaná studňa |  |  |  |
| SO 01. 4 Odberný objekt |  |  |  |
| SO 01. 5 Čerpacia šachta |  |  |  |
| SO 01. 6 Výtlačné potrubie |  |  |  |
| SO 01. 7 Ukľudňujúca šachta |  |  |  |
| SO 02. 1 Sadové úpravy |  |  |  |
| SO 02. 2 Komunikácie |  |  |  |
| SO 02. 3 Drobná architektúra |  |  |  |
| SO 03 Verejné osvetlenie a NN rozvody |  |  |  |
| Náklady spojené so starostlivosťou o zeleň počas 12 mesiacov záručnej doby |  |  |  |
| **Cena realizácie Diela spolu** |  |  |  |

4.2. Podrobná špecifikácia ceny Diela s vymedzením kvalitatívnych a dodacích podmienok je uvedená v prílohe č. 1 tejto zmluvy – ponukový rozpočet.

4.3. Cena Diela, dohodnutá oboma zmluvnými stranami, zahŕňa všetky vykázané a ocenené práce a dodávky, náklady za odborné posudky, revízie, vyjadrenia, skúšky, 1-mesačná skúšobná prevádzka technológie, vypracovanie prevádzkového poriadku a ďalšie súvisiace práce a činnosti, ktoré budú potrebné pri realizácii Diela, na odovzdanie a prevzatie Diela (napr. preberacie protokoly a i.), alebo k jej odovzdaniu do užívania, náklady súvisiace so starostlivosťou o zeleň počas 12 mesiacov odo dňa uplynutia záručnej doby (najmä o trávnik trávnaté porasty a dreviny) a pod.

4.4. Cena dohodnutá v bode 4.1. tohto článku kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov, a to najmä:

a) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky,

- normách a technických podmienkach, uvedených v projekte pre stavebné povolenie a realizáciu a v súťažných podkladoch,

b) splnenie podmienok realizácie Diela:

- zhotovenie prípadného podrobnejšieho projektu (ak je pri realizácii Diela potrebný),

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie Diela,

- úhrada vodného a stočného v priebehu výstavby,

- náklady na vyloženie, skladovanie materiálov;

- náklady na osadenie informačných tabúl po dobu odo dňa prevzatia staveniska v súlade so zmluvou až do dokončenia Diela a jej následnú likvidáciu. Informačná tabuľa bude obsahovať text s názvom stavby, obchodné meno Objednávateľa, meno projektanta, obchodné meno Zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi;

- náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute,

- náklady na odvoz prebytočného materiálu,

- všetky mzdové a vedľajšie mzdové náklady Zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdaje výlučne na strane Zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného Diela objednávateľom, náklady na zabezpečenie dokladovej časti ku kolaudácii stavby v dvoch vyhotoveniach v slovenskom jazyku, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, doklady o vykonaní tlakových a tesnostných skúšok, návody na obsluhu a údržbu technologických zariadení, návody na údržbu a použitie výplňových konštrukcií, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;

- náklady spojené s poskytnutím záruky na realizované Dielo, v dôsledku porušenia povinnosti Zhotoviteľom;

- náklady na zariadenie staveniska, stráženie a na vypratanie staveniska, náklady na geodetické vytýčenie pre účely vytyčovania realizácie Diela a porealizačné geodetické zameranie Diela;

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu Diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie Diela,

- náklady na colné a dovozné poplatky,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na vypracovanie POV, náklady na zariadenie staveniska, na stráženie , náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- akékoľvek náklady na školenia a zaučenie prevádzkového technika (technikov) počas kompletizačných prác technológie a príprav na skúšky

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006,

- akékoľvek iné náklady, ktoré vzniknú Zhotoviteľovi pri realizácii Diela podľa tejto zmluvy.

4.5. Zhotoviteľ sa nemôže dovolávať a uplatňovať nároky na zvýšenie ceny Diela v prípadoch:

a) vlastných chýb,

b) nepochopenia súťažných podkladov a projektovej dokumentácie,

c) nedostatkov riadenia a koordinácie činností pri príprave a realizácii Diela,

d) zvýšenia cien dodávok a prác pre stavbu.

4.6. Ako podklad pre ocenenie Diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok, boli predložené:

* súťažné podklady zo dňa **06.02.2018**,
* kompletná projektová dokumentácia, v zmysle bodu 2.4,s prílohami (dokladová časť)

- výkaz výmer podľa projektovej dokumentácie, predmetu zákazky a charakteru stavebných činností.

4.7. Bez písomného súhlasu projektanta a Objednávateľa nemôžu byť na realizáciu Diela použité iné materiály a zariadenia, alebo vykonané zmeny oproti projektovej dokumentácii. Zhotoviteľ zodpovedá za to, že pri realizácii Diela nepoužije materiál, o ktorom je v čase jeho zabudovania do stavby známe, že je škodlivý, resp. je po záručnej dobe, alebo vykazuje iné vady a nedostatky. Zámenu materiálov a výrobkov musí potvrdiť projektant a za objednávateľa osoby uvedené v čl. I., bode 1, písm. b) tejto zmluvy, a to písomne zápisom do stavebného denníka.

4.8. Objednávateľ je oprávnený pred realizáciou Diela požadovať prípadnú zámenu materiálov v porovnaní s projektovou dokumentáciou po písomnom odsúhlasení spracovateľom projektovej dokumentácie.

4.9. Objednávateľ je vo výnimočných prípadoch oprávnený i v priebehu realizácie požadovať zámeny materiálu. Zhotoviteľ nie je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomnou formou. Všetky skutočnosti musia písomne odsúhlasiť osoby uvedené v čl. I., bode 1.1, písm. b) a c) tejto zmluvy.

**Čl. V.**

**ČAS PLNENIA**

5.1. Zhotoviteľ sa zaväzuje zhotoviť Dielo, v súlade s harmonogramom výstavby, ktorý tvorí prílohu č. 2 tejto zmluvy (ďalej len „Harmonogram“)

Lehota výstavby (realizácie):

začatie stavby: dňom prevzatia staveniska /predpoklad začatia **01.06.2018**/

lehota výstavby celkovo: ...........kalendárnych dní (**doplní Zhotoviteľ, max**. **však 150 kalendárnych dní**)

*(Konkrétne údaje budú doplnené na základe ukončenia výberového konania a požiadavky verejného obstarávateľa.)*

5.2. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela a ktorej  dôsledkom je omeškanie s plnením Harmonogramu alebo predĺženie času plnenia podľa bodu 5.1. tohto článku.

5.3. V prípade, že Zhotoviteľ bude v omeškaní s plnením pracovných postupov podľa Harmonogramu z dôvodov na jeho strane najmenej o 5 pracovných dní, alebo ak Zhotoviteľ nedodržiava Harmonogram a zároveň neinformuje Objednávateľa podľa bodu 5.2. tohto článku, považuje sa toto omeškanie alebo nesplnenie povinnosti Zhotoviteľa za podstatné porušenie tejto zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z dôvodu neposkytnutia spolupôsobenia Objednávateľa podľa predchádzajúcej vety došlo k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia potvrdí zástupca Objednávateľa uvedený v čl. I., bode 1.1, písm. b) tejto zmluvy zápisom v stavebnom denníku.

5.5. V prípade, že Zhotoviteľ mešká so zhotovením Diela podľa bodu 5.1. tohto článku, má objednávateľ právo žiadať náhradu škody, pričom zmluva zostáva v platnosti. Objednávateľ určí Zhotoviteľovi (zápisom do stavebného denníka) primeraný dodatočný čas plnenia zmluvy a po prípadnom bezvýslednom uplynutí tejto lehoty uplatní sankcie a odstúpi od zmluvy.

**Čl. VI.**

**PLATOBNÉ PODMIENKY**

6.1. Zhotoviteľ mesačne zostaví súpis vykonaných prác a dodávok, ktoré ocení podľa položiek uvedených v ponukovej cene, podľa prílohy č. 1, mesačný súpis vykonaných prác a dodávok predloží Zhotoviteľ Objednávateľovi na odsúhlasenie v termíne do 3 kalendárnych dní od ukončenia mesiaca. K mesačnému súpisu vykonaných prác a dodávok sa vyjadrí do 3 pracovných dní od doručenia súpisu vykonaných prác a dodávok technický dozor Objednávateľa. Ak má súpis vady, vráti ho Objednávateľ Zhotoviteľovi bez zbytočného odkladu na prepracovanie. Na základe technickým dozorom Objednávateľa odsúhlasených mesačných súpisov vykonaných prác a dodávok môže Zhotoviteľ vystaviť jednu čiastkovú faktúru v termíne podľa bodu 6.2 tohto článku a konečnú faktúru.

6.2. Zhotoviteľ má právo na zaplatenie ceny Diela nasledovne:

- za práce vykonané k 31.8.2018 na základe čiastkovej faktúry vystavenej najneskôr do 12.9.2018 na základe súpisov vykonaných prác odsúhlasených technickým dozorom Objednávateľa v termíne do 8.9.2018.

- po odovzdaní Diela Zhotoviteľom a prevzatí Diela Objednávateľom bez vád a nedorobkov na základe konečnej faktúry vystavenej na základe súpisov vykonaných prác odsúhlasených technickým dozorom Objednávateľa.

- fakturácia za starostlivosť o zeleň počas 12 mesiacov od odovzdania Diela Zhotoviteľom a prevzatia Diela Objednávateľom – t.j. počas záručnej doby, pričom cena za starostlivosť o zeleň nie je zahrnutá v cene Diela uhradenej na základe čiastkovej faktúry a konečnej faktúry vystavených podľa predchádzajúcich dvoch odrážok, na základe faktúr vystavených štvrťročne v termíne do 15. dňa nasledujúceho štvrťroka na základe skutočne vykonaných prác a dodávok za predchádzajúci štvrťrok odsúhlasených technickým dozorom investora pre sadové úpravy a starostlivosť o zeleň.

- Z dôvodu urýchlenia fakturácie Zhotoviteľ doručí Objednávateľovi faktúru aj elektronickou poštou a 5 x rovnopis originálu faktúry so súpismi vykonaných prác aj poštou. Splatnosť faktúry je 14 dní od doručenia faktúry na e-mailovú adresu technického dozoru investora príslušnej časti, v prípade, že faktúra nemá vecné a formálne nedostatky. V prípade, že faktúra má vecné nedostatky a formálne nedostatky podľa bodu 6.8 a 6.9 tohto článku, respektíve nespĺňa náležitosti daňového dokladu, Objednávateľ ju do  termínu splatnosti vráti Zhotoviteľovi na opravu rovnakým spôsobom ako mu bola doručená. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry Objednávateľovi.

6.3. Zhotoviteľ je povinný a zaväzuje sa, že bude svoje práce vyúčtovávať overiteľným spôsobom. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

6.4. Zhotoviteľ má právo vystaviť **konečnú faktúru,** ktorá bude mať náležitosti daňového dokladu, po odovzdaní Diela a jeho prevzatí Objednávateľom bez vád a nedorobkov.

6.5. Objednávateľ bude uhrádzať Zhotoviteľovi cenu Diela zníženú o cenu za časť starostlivosti o zeleň) jednou čiastkovou faktúrou a konečnou faktúrou. Objednávateľ zaplatí Zhotoviteľovi vyúčtovanie dohodnutej ceny Diela (zníženú o cenu za časť starostlivosti o zeleň) na základe Zhotoviteľom vystavenej faktúry, a to do 14 dní od jej doručenia objednávateľovi. Za starostlivosť o zeleň /počas 12 mesiacov záručnej doby/ bude Objednávateľ uhrádzať v štvrťročných intervaloch na základe Zhotoviteľom vystavenej faktúry so súpisom vykonaných prác, a to do 14 dní od jej doručenia Objednávateľovi.

6.6. Ak čiastková alebo konečná faktúra**,** resp. faktúry za starostlivosť o zeleň nebudú obsahovať náležitosti určené všeobecne záväzným právnym predpisom alebo dohodnuté touto zmluvou, objednávateľ má právo vrátiť ju do termínu splatnosti (t. j. do 14 dní od jej doručenia) Zhotoviteľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry Objednávateľovi.

6.7. Objednávateľ si vyhradzuje právo:

6.7.1. - odúčtovať z konečnej faktúry všetky zmluvné pokuty, ktoré Zhotoviteľovi vzniknú prípadným nedodržaním zmluvných podmienok tejto zmluvy,

6.7.2. - suspendovať plnenie, respektíve neuhradiť faktúru Zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

6.8. Faktúry budú obsahovať tieto údaje:

a) označenie Diela,

b) číslo zmluvy,

c) číslo faktúry a označenie druhu faktúry podľa bodu 6.2. tohto článku,

d) ustanovenie zmluvy, ktoré oprávňuje fakturovať,

e) deň zdaniteľného plnenia,

f) deň vystavenia faktúry, deň odoslania a deň splatnosti faktúry,

g) označenie peňažného ústavu a číslo účtu, na ktorý sa má platiť,

h) fakturovaná základná suma bez DPH, suma DPH (20%) a celková fakturovaná suma v eurách,

i) rozpis už fakturovaných čiastok,

j) meno osoby, ktorá faktúru vystavila,

k) pečiatka a podpis oprávnenej osoby.

6.9. V súlade s platnou verziou Pravidiel oprávnenosti výdavkov pre slovenských projektových partnerov pre cieľ Európskej teritoriálnej spolupráce 2014-2020, INTERREG STREDNÁ EURÓPA, uvedie Zhotoviteľ na faktúre okrem zákonných náležitostí aj údaje, ku ktorému projektu sa faktúra vzťahuje, t. j. v texte faktúry bude uvedené, že fakturované Dielo bolo realizované v rámci implementácie projektu LUMAT, CE89, ktorý je spolufinancovaný z ERDF v rámci programu INTERREG STREDNÁ EURÓPA 2014-2020“. Uvedené sa nevzťahuje na faktúry za časť starostlivosti o zeleň, ktorá bude hradená z vlastných zdrojov Objednávateľa.

6.10. Adresa Objednávateľa pre doručenie faktúr:

Mesto Trnava

Hlavná ulica 1

917 71 Trnava

6.11. Zhotoviteľ je povinný s predložením **konečnej** faktúry predložiť písomné potvrdenie, že má uhradené všetky svoje splatné záväzky voči svojim subdodávateľom. Objednávateľ je oprávnený požadovať od Zhotoviteľa preukázanie danej skutočnosti. V prípade, ak Zhotoviteľ nebude mať riadne zaplatené všetky svoje splatné záväzky voči svojím subdodávateľom súvisiace s predmetným Dielom a/alebo na požiadanie Objednávateľa nevydá potvrdenie o danej skutočnosti a/alebo uvedenú skutočnosť inak nepreukáže, pozastavuje sa plynutie lehoty splatnosti, čím je Objednávateľ oprávnený pozastaviť úhradu faktúry vystavenej Zhotoviteľom a to až do doby preukázania úhrady splatných záväzkov voči subdodávateľom zo strany Zhotoviteľa. Pozastavenie platby zo strany Objednávateľa v súlade s týmto bodom zmluvy sa nepovažuje za porušenie zmluvy a Objednávateľ sa nedostáva do omeškania s úhradou konečnej faktúry.

**Čl. VII.**

**PODMIENKY ZHOTOVENIA DIELA**

7.1. **Odovzdanie staveniska**

7.1.1. Objednávateľ odovzdá protokolárne Zhotoviteľovi stavenisko s príslušným povolením stavebného úradu najneskôr do pracovných 5 dní od nadobudnutia účinnosti tejto zmluvy.

7.1.2. Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za energie znáša Zhotoviteľ na základe individuálnych odberných zmlúv so správcom médií (vrátane podružného merania), na základe podružného merania.

7.1.3. Bezdôvodné odmietnutie prevzatia staveniska Zhotoviteľom sa považuje za podstatné porušenie tejto zmluvy.

7.1.4. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je Zhotoviteľ povinný začať dňom odovzdania a prevzatia staveniska.

* + 1. Ak budú prácami dotknuté inžinierske siete, v prípade činností v blízkosti jestvujúcich inžinierskych sietí je potrebné sa riadiť pokynmi správcov sietí.

7.2. **Povinnosti Objednávateľa**

7.2.1. Objednávateľ odovzdá Zhotoviteľovi 2 vyhotovenia projektovej dokumentácie z toho jedna overená v stavebnom konaní v tlačenej forme, ktoré sú identické s projektovou dokumentáciou predloženou v súťažných podkladoch a všetky potrebné rozhodnutia príslušných orgánov potrebné na zhotovenie Diela.

7.2.2. Objednávateľ zvoláva a riadi najmenej každé 2 týždne kontrolný deň stavby, z ktorého za účasti poverených zástupcov Objednávateľa, projektanta a Zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a vyjadriť sa k zápisom v ňom uvedeným do troch pracovných dní, inak platí, že s obsahom zápisu súhlasí.

7.2.4. Objednávateľ uvedený v čl. I., bode 1.1., písm. a), b) a c) tejto zmluvy je oprávnený kontrolovať Dielo v každom stupni jeho zhotovovania. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku, nevyhovie týmto požiadavkám Objednávateľa, považuje sa to za podstatné porušenie zmluvy.

7.2.5. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak objednávateľ zistí na stavbe prítomnosť neoprávnených subdodávateľov, neuvedených v tejto zmluve, bude to považované za podstatné porušenie zmluvy zo strany Zhotoviteľa, pre tento prípad dohodli zmluvné strany zmluvnú pokutu vo výške 5 000 (slovom päťtisíc) eur, ktorú je Objednávateľ oprávnený uplatniť opakovane, ak nenastane náprava.

**7.3. Povinnosti Zhotoviteľa**

7.3.1. Zhotoviteľ je povinný viesť prostredníctvom stavbyvedúceho (uviesť konkrétnu osobu-stavbyvedúceho a č. oprávnenia odbornej spôsobilosti) stavebný denník, do ktorého bude zapisovať všetky skutočnosti rozhodujúce pre zhotovenie Diela v zmysle vyhlášky č. 453/2000 Z. z., vydanej Ministerstvom životného prostredia SR a v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník technickému dozoru Objednávateľa denne. Zároveň je povinný viesť v stavebnom denníku podrobný popis výkonov. Zhotoviteľ je povinný na viditeľné miesto pri vstupe na stavenisko zabezpečiť osadenie orientačnej tabule s identifikačnými údajmi o stavbe v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a osadenie dočasnej tabule (resp. bilboardu).

7.3.2. Je povinný dodržiavať pokyny dané mu Objednávateľom počas zhotovovania Diela a týkajúce sa Diela.

7.3.3. Zhotoviteľ je povinný sledovať obsah stavebného denníka a vyjadriť sa k zápisom v ňom uvedeným do troch pracovných dní, inak platí, že s obsahom zápisu súhlasí.

7.3.4. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, v opačnom prípade to bude považované za podstatné porušenie zmluvy o dielo.

7.3.5. Ak pri zhotovovaní Diela dôjde k zakrytiu dovtedy vykonaných prác alebo častí Diela, je Zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí Diela.

7.3.6. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa Diela, ktoré mu vydal Objednávateľ počas zhotovovania Diela, ak Zhotoviteľ mohol túto nevhodnosť zistiť pri vynaložení odbornej starostlivosti.

7.3.7. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť objednávateľových pokynov alebo v súvislosti s použitím nevhodných vecí Objednávateľa až do času, keď takúto nevhodnosť mohol zistiť.

7.3.8. Ak Zhotoviteľ zistí skryté prekážky na mieste, kde má Dielo zhotoviť a ktoré mu bránia zhotoviť Dielo riadne, je povinný ihneď takéto prekážky oznámiť Objednávateľovi a projektantovi, a ak sa nedajú odstrániť, navrhnúť Objednávateľovi zmenu Diela.

7.3.9. Zhotoviteľ je povinný zabezpečiť Dielo proti krádeži a poškodeniu. Zhotoviteľ znáša nebezpečenstvo škody na zhotovovanom Diele až do času písomného odovzdania a prevzatia Diela Objednávateľom. Zhotoviteľ na vlastné náklady zabezpečí čistotu komunikácie po výjazde vozidiel zo stavby. V prípade znečistenia priľahlých miestnych komunikácií pri uskutočňovaní stavebných prác Zhotoviteľ zabezpečí ich pravidelné a bezodkladné čistenie! Zhotoviteľ je povinný zabezpečiť i poistenie stavby na dobu realizácie stavebného Diela.

7.3.10. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a vykoná také bezpečnostné opatrenia, aby nedošlo k ohrozeniu osôb v okolí staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska (oplotenie, dočasné zábradlia, prechody, bezpečnostné pásky a pod.).

7.3.11. Zhotoviteľ zabezpečí na vlastné náklady osobné ochranné pomôcky na ochranu zdravia pracovníkov Zhotoviteľa, resp. jeho subdodávateľov. Odborné práce musia byť vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne oboznámení a zaškolení v oblasti bezpečnosti a ochrany zdravia pri práci podľa osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby.

7.3.12. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom Diela.

7.3.13. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je povinný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného Diela. Všetky použité materiály a výrobky pri realizácii prác musia mať certifikát preukázania zhody platný pre EÚ, ak sa Zhotoviteľ nedohodne s objednávateľom inak.

7.3.14. Zhotoviteľ bude udržiavať všetky nástroje, zariadenia, stroje a ostatné veci potrebné na realizáciu predmetu zmluvy v náležitom technickom stave, bude udržovať poriadok na mieste realizácie predmetu zmluvy (na stavbe) a zabezpečí koordináciu svojich prípadných subdodávateľov.

7.3.15. Prípadnú zmenu subdodávateľa musí vopred písomne odsúhlasiť Objednávateľ, resp. osoba oprávnená podľa čl. I., bodu 1.1, písm. b) tejto zmluvy, inak to bude považované za podstatné porušenie zmluvy. Nový subdodávateľ musí spĺňať podmienky v zmysle ustanovenia § 32 ods. 1 písm. e) zákona č. 343/2015 Z. z. o verejnom obstarávaní v znení neskorších predpisov a musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá. Prípadné zmeny subdodávateľov budú riešené formou tabuľky xls. s požadovanými zmenami a podpismi zástupcov zmluvných strán, oprávnených konať vo veciach technických.

7.3.16. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia inžinierskych sietí počas výstavby je Zhotoviteľ povinný opraviť ich na vlastné náklady,

7.3.17. Zhotoviteľ je povinný realizovať dielo s odbornou starostlivosťou v zmysle projektovej dokumentácie, požiadaviek Objednávateľa, správcov inžinierskych sietí a dotknutých štátnych orgánov.

7.3.18. Zhotoviteľ je povinný do 7 dní od účinnosti zmluvy vypracovať kontrolný a skúšobný plán (návrh) na dobu realizácie stavby, ktorý musí byť Objednávateľom a projektantom schválený do 3 pracovných dní. Zhotoviteľ je povinný priebežne vypĺňať tento plán v priebehu výstavby. Nepredloženie plánu zo strany Zhotoviteľa sa považuje za podstatné porušenie zmluvy.

7.3.19. Zhotoviteľ umožní orgánom štátneho stavebného dohľadu a prizvaným znalcom prístup na stavenisko a stavbu a vytvorí im podmienky pre výkon dohľadu.

7.3.20. V súlade s platnou verziou Pravidiel oprávnenosti výdavkov pre slovenských projektových partnerov pre cieľ Európskej teritoriálnej spolupráce 2014 - 2020, INTERREG STREDNÁ EURÓPA (zverejnené na http://www.central2014.gov.sk/ ) je Zhotoviteľ povinný strpieť výkon kontroly/auditu súvisiaceho s dodávanou službou kedykoľvek počas platnosti a účinnosti Subsidy contract-u, resp. Partnership agreement-u k projektu LUMAT (CE89), a to oprávnenými osobami a poskytnúť im všetku potrebnú súčinnosť.

Oprávnené osoby sú najmä:

a) Úrad vlády Slovenskej republiky a ním poverené osoby,

b) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

c) Orgán auditu, jeho spolupracujúce orgány a nimi poverené osoby,

d) Splnomocnení zástupcovia Európskej komisie a Európskeho dvora audítorov,

e) Osoby prizvané orgánmi uvedenými v písm. a) až d) v súlade s príslušnými právnymi predpismi SR a ES.

7.3.21 Zhotoviteľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia Diela.

7.3.22. Zmluvné strany sa dohodli, že Zhotoviteľ zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku, pričom všetky náklady s tým (vrátane činností zmysle nariadenia vlády 396/2006 Z. z.) spojené sú zahrnuté v cene Diela.

7.3.23. Počas realizácie stavby Zhotoviteľ zabezpečí také opatrenia, ktorými bude minimalizovaný negatívny vplyv stavby na okolie a životné prostredie a nedôjde k spôsobeniu škôd na cudzom majetku. Zhotoviteľ zabezpečí ochranu stromov, koreňových systémov v čase realizácie Diela.

7.3.24 Zhotoviteľ zabezpečí realizáciu sadových úprav s odbornou starostlivosťou subjektom, ktorý disponuje odbornou spôsobilosťou vykonávať krajinno-architektonické sadovnícke diela, pričom tento musí na požiadanie preukázať Objednávateľovi doklad preukazujúci vysokoškolské vzdelanie záhradníckeho, poľnohospodárskeho alebo lesníckeho smeru, alebo doklad preukazujúci odborné stredoškolské vzdelanie záhradníckeho, poľnohospodárskeho alebo lesníckeho smeru a dva roky praxe v odbore.

7.3.25 Zhotoviteľ je povinný pred výsadbou vyzvať Objednávateľa na predvýsadbovú prebierku sadovníckeho materiálu. Výzva musí byť doručená osobám uvedeným v čl. I., bode 1.1., písm. b), c) a d) minimálne 5 pracovných dní pred okamihom výsadby. Nedoručenie výzvy sa považuje za podstatné porušenie zmluvy.

7.3.26 Zhotoviteľ zabezpečí odbornú starostlivosť o vysadenú zeleň (najmä trávnik a stromy) aj počas záručnej 12 mesačnej doby a to subjektom podľa čl. 7 bod 7.3.24 tejto Zmluvy. Zhotoviteľ pripojí predpokladaný minimálny harmonogram starostlivosti o zeleň s podrobným opisom potrebnej starostlivosti (napr. odburiňovanie, hnojenie, kosenie, vertikutácia, dosievanie, zavlažovanie podľa klimatických podmienok, ošetrenie stromov, ochrana stromov, oprava kotvenia stromov a úväzkov a podobne).

7.3.27 Zhotoviteľ je povinný vykonať skúšobnú prevádzku v trvaní jedného mesiaca najneskôr však do termínu ukončenia Diela vrátane predloženia protokolu o jej vykonaní.

**Čl. VIII.**

**ODOVZDANIE A PREVZATIE DIELA**

8.1. Povinnosť zhotoviť dielo riadne a včas splní Zhotoviteľ odovzdaním Diela objednávateľovi na základe protokolu o odovzdaní a prevzatí Diela (prípadne jeho časti). Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela (prípadne časti). Pripravenosť na odovzdanie je Zhotoviteľ povinný oznámiť Objednávateľovi písomne doporučeným listom najmenej **15 dní vopred.**

8.2. K odovzdaniu a prevzatiu dokončeného Diela pripraví Zhotoviteľ doklady v zmysle článku III., bodu 3.3. tejto zmluvy, ak sa nedohodne s Objednávateľom inak.

**V opačnom prípade má Dielo vady.**

8.3. Zhotoviteľ je povinný pri odovzdaní a prevzatí Diela odovzdať dielo vyčistené od zvyšných materiálov spolu so záberom plôch využívaných na zhotovenie Diela tak, aby bolo možné dielo riadne prevziať a užívať.

8.4. Ak pri preberaní Diela Objednávateľ zistí, že Dielo má vady, dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád.

8.5. Dokladom o splnení Diela Zhotoviteľom je protokol o odovzdaní a prevzatí Diela, ktorého návrh pripraví Zhotoviteľ.

**Čl. IX.**

**ZMENY DIELA**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní v znení neskorších predpisov. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne.

9.2. Ak Objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom Zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny Diela požadovanej objednávateľom. Pri ocenení zmeny Diela postupuje Zhotoviteľ nasledovne:

a) pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,

b) pri položkách, ktoré sa v rozpočte nevyskytovali, predloží Zhotoviteľ v prílohe kalkuláciu ceny,

c) v prípade, že kalkulácia ceny nebude predložená alebo nedôjde k dohode zmluvných strán, práce budú ocenené na základe smerných orientačných cien, vypočítaných prostredníctvom kalkulačného a rozpočtového programu CENKROS, na obdobie, v ktorom budú práve vykonávané, znížené o 20%,

d) nevykonané práce budú odpočítavané v cene podľa rozpočtu.

9.2.3. Objednávateľ v lehote do 5 dní odo dňa doručenia ocenenia zmeny Diela, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny Diela, alebo zmenu zamietne.

9.2.4. V prípade, že Objednávateľ súhlasí s ocenením zmeny Diela, zmluvné strany uzavrú dodatok k zmluve v zmysle bodu 9.1. tohto článku..

* 1. . Zhotoviteľ je oprávnený vystaviť Objednávateľovi faktúru týkajúcu sa zmeny zmluvy za podmienok uvedených v článku VI. tejto zmluvy a Objednávateľ je povinný uhradiť samostatne vystavenú faktúru Zhotoviteľovi v súlade s podmienkami dohodnutými v tejto zmluve.
  2. . V prípade, že zmenu zmluvy bude požadovať Zhotoviteľ, zmluvné strany postupujú analogicky podľa bodu 9.2. a nasl. tohto článku zmluvy. Práce navyše, ktoré budú požadované zo strany Zhotoviteľa, môžu byť realizované len na základe zmeny zmluvy.

**Čl. X.**

**SANKCIE**

10.1. Zhotoviteľ je povinný zaplatiť zmluvnú pokutu vo výške 1000 € bez DPH za každý deň omeškania s plnením svojej povinnosti dodať Dielo riadne a včas.

10.2. V prípade omeškania Objednávateľa s úhradou faktúr za Dielo v zmysle bodu 6.2 a prípadne bodu 9.3 je Objednávateľ povinný zaplatiť zmluvnú pokutu vo výške 0,05% z dlžnej sumy za každý deň omeškania.

10.3 V prípade nedodržiavania harmonogramu starostlivosti o vysadenú zeleň, je Zhotoviteľ povinný zaplatiť zmluvnú pokutu 200 € za každé jednotlivé porušenie zmluvnej povinnosti a to aj opakovane.

10.4 V prípade nevysadenia nového rastlinného materiálu (napr. stromu) za uhynutý v najbližšom vhodnom vegetačnom období je Zhotoviteľ povinný zaplatiť zmluvnú pokutu vo výške 200 € za každé jednotlivé porušenie zmluvnej povinnosti.

**Čl. XI.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že Dielo bude vyhotovené v súlade s ustanovením čl. II. tejto zmluvy a bude mať vlastnosti dohodnuté v tejto zmluve.

11.2. Dielo má vady, ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu,

c) sú vady v dokumentoch potrebných na užívanie Diela podľa čl. VIII., bodu 8.2. tejto zmluvy,

d) má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov.

11.3. Zhotoviteľ nezodpovedá za vady, ktoré boli priamo spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od Objednávateľa a Zhotoviteľ ani pri vynaložení odbornej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Zhotoviteľom uhradí Objednávateľ náklady vynaložené na ich odstránenie.

11.4. Za skryté vady, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas piatich rokov od odovzdania Diela Objednávateľovi v zmysle § 562, ods. 2, písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná lehota na Dielo, ktoré je predmetom tejto zmluvy, je 60 mesiacov. Záručná lehota začína plynúť dňom protokolárneho odovzdania Diela Zhotoviteľom a prevzatia Diela Objednávateľom bez vád a nedorobkov, pričom neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ. Záručná lehota na prevedenie starostlivosti o zeleň je v trvaní 12 mesiacov. Zhotoviteľ bude povinný dodaný rastlinný materiál bezplatne nahradiť novým v prípade zistenia, že znehodnotenie (úhyn) pôvodného rastlinného materiálu bol spôsobený neodbornými postupmi súvisiacimi s výsadbou dodaných rastlín. Záruka sa nevzťahuje na vady spôsobené neodborným zásahom zo strany Objednávateľa alebo tretej osoby alebo úmyselným poškodením výsadby treťou osobou.

11.6. Zárukou Zhotoviteľ preberá záväzok, že predmet Diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. Objednávateľ sa zaväzuje uplatniť reklamáciu vady Diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná faxom, e-mailom a zároveň listovou zásielkou prostredníctvom pošty.

11.8. Zhotoviteľ sa zaväzuje začať s odstraňovaním vád Diela ihneď od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Ak Zhotoviteľ nemôže odstrániť vady Diela, objednávateľ môže požadovať zníženie ceny Diela.

11.9. V prípade, že budú v priebehu realizácie predmetu tejto zmluvy zistené také vady predmetu Diela, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny Diela vo výške 10%. Týmto ustanovením nie je dotknuté právo Objednávateľa na náhradu škody.

11.10. Ustanovenie podľa bodu 11.9. tohto článku sa netýka vád v zmysle bodu 11.3. tohto článku.

**Čl. XII.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností vyplývajúcich z tejto zmluvy.

12.2. V prípade vzniku škody porušením povinností, vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. XIII.**

**PRECHOD VLASTNÍCTVA A NEBEZPEČENSTVO ŠKODY**

13.1. Vlastníkom Diela počas jeho realizácie je Objednávateľ.

13.2. Stavebný materiál a zariadenia potrebné na zhotovenie Diela zabezpečuje Zhotoviteľ. Kúpna cena týchto vecí je súčasťou ceny Diela podľa čl. IV., bodu 4.1. tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby, ktorá je predmetom tejto zmluvy, s výnimkou zariadení, ktorých cenu uhradil Objednávateľ pred ich zabudovaním do stavby.

13.3. Nebezpečenstvo škody na Diele, ako aj na veciach a materiáloch potrebných na zhotovenie Diela znáša Zhotoviteľ, a to až do času protokolárneho odovzdania Diela Zhotoviteľom a prevzatia Diela Objednávateľom.

**Čl. XIV.**

**ĎALŠIE ZMLUVNÉ DOJEDNANIA**

14.1. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny SR, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

14.2. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov.

**Čl. XV.**

**ODSTÚPENIE OD ZMLUVY**

15.1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.

15.2. Pre určenie lehoty je rozhodujúci dátum poštovej pečiatky odoslania oznámenia.

15.3. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len pre podstatné porušenie zmluvy v zmysle § 346 zákona č. 513/1991 Zb. – Obchodného zákonníka v znení neskorších predpisov.

15.4. Ak oprávnená strana v lehote na odstúpenie od zmluvy podľa bodu 15.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 15.1. tohto článku.15.5. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

15.6. Zmluva zaniká dňom doručenia prejavu vôle oprávnenej strany o odstúpení od zmluvy druhej zmluvnej strane.

15.7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť Diela, ktorá bola zrealizovaná do času odstúpenia od zmluvy.

15.8. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť Diela zhotoveného do odstúpenia od zmluvy zostáva vlastníctvom Objednávateľa,

b) finančné prostriedky, poskytnuté do odstúpenia od zmluvy, vysporiada Zhotoviteľ konečnou faktúrou, ktorá bude mať náležitosti daňového dokladu, do 14 dní od odstúpenia od zmluvy, pričom pre fakturáciu platia ustanovenia čl. VI. tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do 14 dní od doručenia konečnej faktúry Objednávateľovi.

**Čl. XVI.**

**ZÁVEREČNÉ USTANOVENIA**

16.1. Na vzťahy medzi zmluvnými stranami, ktoré vyplývajú z tejto zmluvy, ale nie sú ňou výslovne upravené, sa vzťahujú príslušné ustanovenia zákona č. 513/1991 Zb. – Obchodného zákonníka v znení neskorších predpisov.

16.2. Zmeny diela, ktoré nemajú vplyv na predmet diela, termín dokončenia Diela a cenu Diela, môžu robiť zmluvné strany zápisom v stavebnom denníku.

16.3. Zmeny zmluvy možno uskutočniť len písomne po predchádzajúcej dohode obidvoch zmluvných strán.

16.4. Neoddeliteľnou súčasťou tejto zmluvy sú prílohy č.:

1. Cenová kalkulácia - **ocenený výkaz výmer**,

2. Harmonogram výstavby /vecný , časový a finančný/,

3. Zoznam subdodávateľov s finančným vyjadrením poddodávok a ich špecifikáciou

*(k podpisu zmluvy, v prípade ak sa nevyskytnú vyhlásenie, že Zhotoviteľ zrealizuje všetky práce vlastnými kapacitami)*

4. Výzva na predkladanie ponúk (*doloží Objednávateľ pred podpisom zmluvy o dielo*).

16.5. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.6. Zmluva je vyhotovená v siedmich rovnopisoch, z toho päť rovnopisov dostane Objednávateľ a dva rovnopisy dostane Zhotoviteľ.

16.7. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

16.8. Zmluva je platná do skončenia záručnej doby stavebného Diela.

16.9. Zmluva bola zverejnená dňa ..............................................

V Trnave, dňa ........................ V ........................., dňa...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ JUDr. Peter Bročka, LL.M. meno a priezvisko podpisujúceho, pečiatka Objednávateľ Zhotoviteľ